Diari Oficial de la Generalitat Valenciana


Sumari del DOGV 4182, del 04-02-2002 (2002/846)

Informació pública del programa d'actuació integrada del pla parcial número 29 Monte Príncipe del Pla General d'Ordenació Urbana de la Nucia.
---------------------------------------------------------------------------------------------------------------------------------------------

### Dades del document

Número de DOGV
:   4182

Data del DOGV
:   04-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/846


Organisme emissor
:   Super Aparca, 1998, SL

Tipus de document
:   Anunci

Informació pública del programa d'actuació integrada del pla parcial número 29 Monte Príncipe del Pla General d'Ordenació Urbana de la Nucia. [2002/S846]
  
La mercantil Super Aparca, 1998, SL ha formulat alternativa tècnica de programa d'actuació integrada, per al desenvolupament del pla parcial, número 29 Monte Príncipe, (abans el COPET), del Pla Municipal General d'Ordenació Urbana de la Nucia, i comprensiva d'avantprojecte d'urbanització a l'empara de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
De conformitat amb el que estableix l'article 48 de l'esmentada Llei, se sotmet aquesta alternativa tècnica de programa amb documentació annexa, a informació pública per termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
L'alternativa tècnica i documentació complementària, per al protocol de la notaria de Callosa d'En Sarrià, ha sigut protocol·litzada en acta autoritzada pel notari d'aquesta localitat, el senyor Antonio L. Mira Cantó, domiciliat al carrer Abdet, núm. 11.
  
S'ha presentat escrit i en primera instància amb un exemplar de la documentació indicada en l'Ajuntament de La Nucia.
  
Durant aquest termini, els interessats hi podran formular qualsevol al·legacions que els convinga segons dret, i també altres alternatives tècniques de programa, i si s'escau proposicions juridicoeconòmiques, tot això en els termes de l'esmentada Llei 6/1994, a aquest efecte qualsevol interessat podrà consultar l'expedient depositat en la notaria, i també obtenir una còpia de l'acta de protocol·lització del programa o sol·licitar que se li exhibisca aquesta.
  
També l'esmentada documentació podrà ser consultada en l'Ajuntament de la Nucia, en dies hàbils i en horari d'oficina.
  
Les al·legacions que, si escau, foren formulades seran presentades davant l'Ajuntament.
  
Durant els 10 primers dies dels 20 abans esmentats, qualsevol persona podrà produir pròrroga per altres 20 dies addicionals, amb la finalitat de presentar alternatives tècniques, davant l'Ajuntament, en competència amb l'exposada al públic o al·legacions respecte d'aquesta o aquelles.
  
Així mateix, mitjançant aquest edicte, es comunica als interessats, que en els 5 dies hàbils següents a l'acabament del termini de 20 dies d'informació pública de l'alternativa tècnica, es podran presentar en plica tancada proposicions juridicoeconòmiques per a executar qualsevol de les alternatives que s'hagueren formulat.
  
A l'efecte establit en l'article 58 de la Llei 30/1992, es notifica amb caràcter personal, i també, a través d'aquest edicte, als possibles titulars següents:
  
- Senyora Inmaculada i senyor Roque Ivorra Llorens
  
- Senyora Rosa i senyora Patrocinio Ivorra Devesa
  
Acabat el segon termini, en la primera data hàbil tindrà lloc l'acte d'obertura de pliques en l'Ajuntament.